Poczamu1 lubia mango? Bo je fajnie arōmatyczne2, bo żech go za bajtla3 niy znoł, bo niy je za słodke, … no i całe szczyńście4 idzie dobre mango kupić we Polsce. Choć te ludzie, kerym5 mango rośnie na zygrōdce6, jak widzōm te owoce, kere idzie kupić u nołs7 we sklepie , to sie śmiejōm, że takich małych jeszcze niy widzieli. Ale jakbyjście niy chcieli aż tak eksperymyntować, to sie mogecie dać do tyj bezy blank8 ajnfachowe9 truskawki 😉 A beza? Niy je za suchoł10, ze wiyrchu11 chrupiōncoł, driny12 miynkoł13… aże ôd tego pisania leci mi ślinka…
Co potrza?
Beza
8 biōłek14
2 szklōnki cukru
ździebko15 soli
2 łeżki soku ze citrōłny16 abo ôctu
Kryjma17
1 syrek mascarpōne
300-330 śmietōnki
2 łeżeczki żelantyny18
1 mango
Biōłka ubijcie ze cukrym i solōm na sztywnoł piana, a na sōm kōniec wmiyszejcie tam 2 łeżki soku ze citrōłny abo ôctu. Na blasze- jednyj abo dwōch, zależy jake sroge majōm być te bezy- narysujcie sie na papiōrze do pieczynioł kōłka i potyn nałōżcie na nie ubitoł piana. Na tyn kōnsek, kery bydzie na gōrze, mogecie tyż czyńść piany wycisnōńć szpricōm19, co by nōm to gryfniyj 20wyglōndało.
Bratruła21 sie rozgrzyjcie na 120 stopni i wrojście22 dō ni te bezy. Jak minie pó godziny, to mogecie zmniyjszyć tymperatura na 100 stopni i niech sie óne tam siedzōm tak ze 1,5- 2 godziny. A potyn dejcie23 tyj bezie chwila na ochōdzynie24.
Tera sie bierymy za kryjma. Rozmiyszejcie sie we poru łeżkach uwarzōnyj25 wody dwie łeżeczki żelantyny. Mango ôbiercie i pokrajejcie26 na małe kōnski27. Śmiytōnka ubijcie, potyn pomału28 dodowejcie29 dō ni mascarpōne (niy miszejcie na za mocnych ôbrotach), a na kōniec wciepcie30 pokrajane mango i żelantyna.
Na dolny placek bezy dejcie kryjma, na wiyrch wrojście31 ta drugoł czyńść, cołojść dejcie na chwila do lodōwki i… smacznego 🙂
1dlaczego
2ō- samogłoska w wymowie między o i u
3w dzieciństwie
4szczęście
5którym
6ogródku
7nas
8całkiem
9zwykłe
10sucha
11z góry
12w środku
13miękka
14białek
15szczypta
16cytryny
17krem
18żelatyny
19szpryca, rożek do dekorowania
20ładniej
21piekarnik
22włóżcie
23dajcie
24ostudzenie
25ugotowanej
26pokrójcie
27kawałki
28powoli
29dodawajcie
30wrzućcie
31włóżcie
szl_Latn szl_Latn xho_Latn szl_Latn szl_Latn pol_Latn szl_Latn als_Latn srd_Latn szl_Latn szl_Latn sag_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn pol_Latn pol_Latn quy_Latn pol_Latn pol_Latn ces_Latn pol_Latn pol_Latn gaz_Latn pol_Latn szl_Latn tuk_Latn slk_Latn tuk_Latn pol_Latn pol_Latn lvs_Latn pol_Latn pol_Latn pol_Latn pol_Latn bos_Latn pol_Latn kbp_Latn pol_Latn pol_Latn pol_Latn